વન ડે શ્રેણીમાં શાનદાર સદી નોંધાવી વાપસી કરનારાે યુવરાજસિંહ ૧૨ રન જ બનાવી શક્યો. ફાઇન લેગ સુધી દોડીને પહોંચેલા આદિલ રશીદે યુવીનો શનદાર કેચ ઝડપ્યો. ગત વર્ષે ટી-૨૦ વિશ્વકપની સેમિફાઇનલ બાદ મેદાનમાં ઊતરેલાે સુરેશ રૈના સારું રમી રહ્યો હતો, પરંતુ ૩૪ રનના અંગત સ્કોર પર સ્ટોક્સે ફેંકેલાે યોર્કર બોલ ચૂકી ગયો અને રૈનાનું લેગ સ્ટમ્પ ઊડી ગયું. વન ડે શ્રેણીમાં ડ્રિન્ક્સ લાવવા સુધી સીમિત રહેલો મનીષ પાન્ડે (૦૩)ને પણ ગઈ કાલે મેદાનમાં ઊતરવાની તક મળી હતી, પરંતુ તે નિષ્ફળ રહ્યો. હાર્દિક પંડ્યા (૦૯)ના આઉટ થયા બાદ ભારતનો સ્કોર ૧૬.૨ ઓવરમાં છ વિકેટે ૧૧૮ રન થઈ ગયો. ત્યાર બાદ ભૂતપૂર્વ કેપ્ટન મહેન્દ્રસિંહ ધોની (અણનમ ૩૬)એ પોતાની પહેલી આંતરરાષ્ટ્રીય મેચ રમી રહેલા પરવેઝ રસૂલ (૦૫) સાથે રન વધારવાની કોશિશ કરી, પરંતુ તે નિષ્ફળ રહી. અંતિમ દસ ઓવરમાં ભારતે બાઉન્ડ્રી દ્વારા ફક્ત ૨૨ રન (ચાર ચોગ્ગા, એક છગ્ગા) બનાવ્યા. ધોની પર એટલું દબાણ હતું કે તે અંતિમ ઓવરના શરૂઆતના ત્રણ બોલમાં બે ચોગ્ગા સાથે ફક્ત ૧૦ રન બનાવવામાં જ સફળ રહ્યો, પરંતુ અંતિમ ત્રણ બોલમાં તે ફક્ત બે રન જ બનાવી શક્યો હતો અને ભારતે નિર્ધારિત ૨૦ ઓવરમાં સાત વિકેટ ગુમાવીને ૧૪૭ રનનો સ્કોર નોંધાવ્યો હતો.